Versindaba » Blog Archive » Breyten Breytenbach. weer en verweer : maanpoen vir die 16de September 2016
vygiebos, gousblom, bokbaaivygies, sandsonate, sterretjie, botterblom, bittergousblom, perdebos,
dassiegousgesig, Namakwalandse madeliefie… en niks ween so soos
Tags: Breyten Breytenbach gedigte	Friday, September 16th, 2016 |
5 Kommentare op “Breyten Breytenbach. weer en verweer : maanpoen vir die 16de September 2016”
September 16th, 2016 at 9:54 am Baie geluk met die hoge verjaardag! mag daar nog vele wees…
As klein cadeau, ‘n “Afrika”-vers, vertaal en verwerk uit Celan se laatwerk:
as antwoord op ‘n
(vert. HvV – Paul Celan “Mit Mikrolithen”, Lichtzwang, 1970)
September 16th, 2016 at 10:24 am Liewe Helize: Dankie vir die kosbare cadeautjie (soos die Nederlanders sê). Ek het hierdie vers glad nie geken nie. Miskien sou die ongelukkige Celan woestyn toe moes gegaan het…Die brandlug sou dalk kon help met die heimwee na waterdood! En aan Engela en Leon en Waldemar (ek spring nou van een kroniek na die ander): baie dankie vir die goeie wense. Ek neem dit ter harte, berg dit op, en probeer keer dat die ander verwante (jy het hulle genoem, Waldemar) nie alles tegelyk opeet nie. Want waar sal ons koets vandaan kom as ons die pampoen sou verslind?
gisteraand het die maan oopgeskulp
en nou glim ‘n perel stilte
in die donker see
as rigtingboei vir dolfyne
(Daar moet natuurlik ‘n kappie op die eerste (skie)e van die peren wees, maar die toetsbord wil nie. So ons sal maar kaalkop gaan boete doen.)
September 16th, 2016 at 11:57 am Vroeg vanoggend was die ondergaande
maan oor Berlyn donkeroranjepam-
poenrooi – veels te mooi om ooit te kon
September 16th, 2016 at 12:46 pm Pampoenresep
ŉ Anderman het gaan soek na ŉ pampoen wat ŉ man sou koop vir sy verjaardag die sestiende September. Die tyd was nou hier en hy was honger. Wat jy waar gaan kry? brom Anderman se vrou. “Die pampoen is nou president.” Dit was waar. Al wat naby die pampoen kon kom was die vlieë of soms ŉ swaeltjie om aan sy pitte te pik. Was dit dan te veel gevra om die president te besoek op pampoendag, die sestiende September? Die maan was vol en later in die dag het dit voor die son verby gegly. Die anderman het op die balkon gaan staan om te sien of die maan nog in die lug sou hang. Meneer die president! Wat soek jy hier? Verbaas om te sien dat die pampoen op ŉ plastiek tuinstoel sit. Hy wou sy vrou roep om tee en beskuit te bring, maar sy sou haar nie steur nie. Die pampoen het begin huil en die man het geweet dis omdat sy kabinetslede hom wil vermoor. Soos ŉ samaritaan druk anderman die pampoen onder sy arm en begin hol. Ek neem jou na die man op sy verjaardag die sestiende September. Met ŉ langbeen trap die dogtertjie van die maan tot die aarde. Sy is weer vol eise soos skoene vir haar kaal voete en gratis toegang tot universiteit. #pampoenmustfall. Wat het jy daar teen jou blad? Voor ŉ antwoord soos ŉ voël uit anderman se mond kon spat begin die pampoen te grom. Dis’n bom.Dis ‘n bom! Alles was skielik blou, toe rooi, toe weer blou. Soldate het gekom sonder ŉ geloei en die pampoen teen die straat stukkend gesmyt. Met ŉ glimlag het hulle anderman beboet en sonder skuldgevoel die nag ingery. Running with pampoen. R300. Anderman het sy kop vas gehou en gekreun wat gaan die man nou maak vir sy verjaardag die sestiende September? Hoe maak ek ŉ feesmaal op ŉ sypaadjie terwyl al die pampoenkenners vir ons loer. Jy maak nou so sê die maandogterjie aan niemand spesifiek nie:
Halwe boerpampoen, ontpit en met skil en al in dik wiggies gesny; Olyfolie; kaneel; fyn gemmer; heuning (100ml.); Water. Sout na Smaak op die sestiende September.
‘n Onvolmaakte huldeblyk. Baie geluk met jou verjaardag, emeritus pampoensmous.
September 16th, 2016 at 5:08 pm Van harte geluk, Breyten! Mag die nuwe lewensjaar ‘n stroom onverdunde vreugde wees. En dankie vir al die geskenke wat jy aan soveel mense op soveel terreine uitdeel … Bostaande gedig is ‘n voorbeeld daarvan.